Demanar un préstec hipotecari implica contreure un compromís que durarà molts anys. Sens dubte és tota una responsabilitat. De tota manera, a l'hora de demanar el préstec hem de tenir en compte que podrem reduir-nos l'interès contractant el que anomenen productes combinats o productes de venda combinada. Els productes combinats amb la hipoteca són aquells que ens ofereix el banc per bonificar el preu del nostre préstec, abaixant-nos l'interès i permetent-nos obtenir una millor hipoteca.
Bàsicament, aquests productes combinats són:
L'assegurança de la llar.
Targetes de crèdit o dèbit.
Domiciliació de la nòmina, amb un mínim anual.
Pla de pensions, amb un mínim d'aportacions anuals establertes.
Assegurança de vida del titular, amb cobertures per a la seva família.
Domiciliació de pagaments.
Assegurança de protecció de pagaments.
Compte corrent sense despeses de manteniment.